REGOLAMENT TAL-KUMMISSJONI (KE) Nru 1118/2009
tal-20 ta’ Novembru 2009
li jemenda r-Regolament (KE) Nru 318/2007 li jistipula l-kundizzjonijiet tas-saħħa tal-annimali għall-importazzjoni ta’ ċerti għasafar fil-Komunità u l-kondizzjonijiet ta’ kwarantina tagħhom
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1), u b’mod partikolari l-ewwel sottoparagrafu tal-Artikolu 10(4) tagħha,
Billi:
(1)
Ir-Regolament tal-Kummissjoni (KE) Nru 318/2007 (2) jistipula l-kundizzjonijiet tas-saħħa tal-annimali għall-importazzjoni ta’ ċerti għasafar għajr għal tjur tar-razzett fil-Komunità u l-kundizzjonijiet ta’ kwarantina applikabbli għal għasafar bħal dawn wara l-importazzjoni.
(2)
L-Artikolu 6 tar-Regolament (KE) Nru 318/2007 jeħtieġ li l-Istati Membri jikkomunikaw lill-Kummissjoni u lill-Istati Membri l-oħra lista tal-għadd ta’ ta’ approvazzjonijiet tal-faċilitajiet jew ċentri ta’ kwarantina approvati li jinsabu fit-territorju tagħhom. L-Anness V ma’ dak ir-Regolament jistabbilixxi lista ta’ faċilitajiet u ċentri ta’ kwarantina approvati.
(3)
L-Awstrija rrevediet il-faċilitajiet u ċentri ta’ kwarantina approvati u bagħtet lista aġġornata lill-Kummissjoni ta’ dawk il-faċilitajiet u ċentri. Il-lista ta’ faċilitajiet u ċentri ta’ kwarantina approvati stipulati fl-Anness V tar-Regolament (KE) Nru 318/2007 għandha għalhekk tkun emendata skont dan.
(4)
Ir-Regolament (KE) Nru 318/2007 għandu għaldaqstant jiġi emendat skont dan.
(5)
Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
Fl-Anness V tar-Regolament (KE) Nru 318/2007, titħassar l-annotazzjoni li ġejja għall-Awstrija:
“AT
L-AWSTRIJA
AT-3-HO-Q-1”
Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 ta’ Novembru 2009.